Stqarrija ta' #occupyjustice illum: Xemgħat mixgħula ffurmaw il-kelma Ġustizzja li xagħlet ix-xtajta ta' Font Għadir tas-Sliema qabel sebaħ biex jitfakkru l-għaxar xhur minn meta seħħ l-assassinju tal-ġurnalista Daphne Caruana Galizia. Din l-azzjoni twettqet minn #occupyjustice, grupp t'attivista mmexxijja minn nisa. "Qegħdin hawn nixgħelu xemgħat ma' tlugħ ix-xemx bħala sinjal ta' tama. Irridu ngħidu lill-Prim Ministru li ebda inkjesta inkonklussiva m'hi se twaqqaf il-ġlieda għall-ġustizzja. Se naraw li jkun hemm sebħ ġdid għal Malta, fejn jirbħu l-ġustizzja," stqarrew #occupyjustice. #Occupyjustice Qali li jridu l-ġustizzja. "Għax għaddew għaxar xhur u għadna ma nafux min qabbad lill-qattiela ta' Daphne Caruana Galizia u l-għanqbuda ta' korruzzjoni li toħroġ mill-uffiċċju tal-Prim Ministru qed tinfirex u titħabbel dejjem aktar." Talbu għall-ġustizzja għall-Maltin li għadhom jistennew lill-pulizija jibdew jinterrogaw politiċi identifikati minn ġurnalisti b'rabtiet mal-korruzzjoni. "Hemm biż-żejjed evidenza dokumentata biex nafu li l-Kap tal-Uffiċju tal-Prim Ministru Keith Schembri u tal-Ministru ewlieni Konrad Mizzi bnew strutturi ta' ħasil ta' flus biex jiċievu tixħim illeċitu. Hemm biż-żejjed evidenza biex nafu li l-Prim Ministru qed jipproteġihom flok ikeċċihom," stqarrew #occupyjustice. "Il-Prim Ministru jista' jserraħ rasu li tkun xi tkun il-pressjoni li jagħmel fuqna, ser niddefendu 'l gżiritina, ikun xi jkun il-prezz, ser nissieltu fuq ix-xtajtiet, ser niġġieldu fuq l-art, ser niġġieldu fl-egħlieqi u fit-toroq, ser niġġieldu fl-għoljiet; m'aħna qatt ser inċedu." "Raġel li nammiraw qal dawn il-kliem qabilna, u rnexxa. Ismagħna sew u ftakar x'qed ngħidu, se nirnexxu aħna wkoll. M'aħniex se nistrieħu sakemm issir ġustizzja," temmew #occupyjustice. #Occupjyjustice determinati jiġġieldu għal dak li hu sew, għall-ġustizzja u għal soċjeta' ġusta u ekwa. "Dan hu ġensna, din hi darna, aħna n=nies. Nippretendu aħjar, jixraqilna aħjar, nesiġu aħjar." Previous: Diskors fin u edukat Next: Edward Scicluna jagħmel 'like' fil-Facebook għal talba biex David Casa jingħata l-forka window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
#occupyjustice: Ser niddefendu 'l gżiritna u m'aħna qatt se nċedu